Diari Oficial de la Generalitat Valenciana


Sumari del DOGV 4389, del 29-11-2002 (2002/12429)

RESOLUCIÓ de 17 d'octubre de 2002, de la Conselleria de Cultura i Educació de la Generalitat Valenciana i la Diputació Provincial d'Alacant, per la qual es resol definitivament el pla d'inversions corresponents al conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12858


Data del document
:   17-10-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * cooperació administrativa
    * administració local
    * instal·lació esportiva

RESOLUCIÓ de 17 d'octubre de 2002, de la Conselleria de Cultura i Educació de la Generalitat Valenciana i la Diputació Provincial d'Alacant, per la qual es resol definitivament el pla d'inversions corresponents al conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València. [2002/X12688]
  
El 25 de juliol del 2001, el conseller de Cultura i Educació i els presidents de les tres Diputacions Provincials de la Comunitat Valenciana van firmar el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives 2001-2005.
  
En la clàusula novena s'establia que, a proposta de la Comissió Mixta, es determinarien els projectes d'obres a incloure i els pressupostos subvencionats. El pla va ser aprovat per resolució definitiva conjunta de la Conselleria de Cultura i Educació i cada diputació provincial.
  
La diputació provincial d'Alacant va publicar en el Butlletí Oficial de la Província d'Alacant la convocatòria perquè se'n prenga coneixement el 31 de juliol de 2001.
  
La clàusula novena del conveni mencionat establia que la Comissió Mixta de seguiment i coordinació del pla inclouria i distribuiria les obres dins dels tipus i determinaria el pressupost subvencionable per mitjà de resolució provisional, després de la corresponent convocatòria pública.
  
La Comissió Mixta va procedir a resoldre, amb caràcter de resolució provisional, la convocatòria de subvencions per a l'execució d'instal·lacions esportives en la província d'Alacant en la seua reunió de 5 de març de 2002, amb les modificacions introduïdes per mitjà de posterior reunió de la dita Comissió, de data 17 de juliol de 2002.
  
La Comissió Mixta va procedir, en la seua reunió de 17 de juliol de 2002, a proposar, com així se li atribuïa en la clàusula octava del conveni, l'oportuna resolució definitiva.
  
La Diputació Provincial d'Alacant, en el Ple del dia 3 d'octubre de 2002, va aprovar les obres i els pressupostos subvencionats, i va facultar el seu president per a la gestió de tot el que siga procedent en el desenrotllament de l'acord adoptat.
  
És per això que, una vegada formalitzats els actes d'instrucció corresponents i elevada la proposta de resolució, en virtut del que disposa els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer. Aprovar amb caràcter definitiu i, en conseqüència, incloure en el Pla d'Instal·lacions Esportives 2001-2005, els municipis compresos com a annex a la present resolució, d'acord amb la següent distribució:
  
 Obres A i B Obres C
  
Aportació Generalitat: 2.624.373,64 euros 2.049.956,22 euros
  
Aportació Diputació: 2.624.373,64 euros 2.049.956,22 euros
  
Aportació ajuntaments: 583.194,08 euros 2.049.956,33 euros
  
Segon. Els ajuntaments beneficiaris hauran de complir les obligacions contingudes en el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives 2001-2005.
  
Tercer. Ordenar, que en compliment del que establix la clàusula novena del conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, i en la base 9.5 de les bases per a la formació i gestió del Pla d'Instal·lacions Esportives 2001-2005, es procedisca a publicar esta resolució en el Diari Oficial de la Generalitat Valenciana i en el Butlletí Oficial de la Província d'Alacant.
  
Quart. Delegar la contractació de les obres en els ajuntaments inclosos en dit pla.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció Contenciosa Administrativa, la present resolució posa fi a la via administrativa i, excepte per les administracions públiques, podrà ser recorreguda en reposició en el termini d'un mes a comptar des del sendemà de la publicació davant el conseller de Cultura i Educació o la Diputació Provincial d'Alacant, o bé es podrà interposar directament recurs contenciós administratiu en el termini de dos mesos a comptar des del sendemà de la seua publicació.
  
València, 17 d'octubre de 2002
  
El conseller de Cultura i Educació,
  
MANUEL TARANCÓN FANDOS
  
El president de la Diputació Provincial d'Alacant,
  
JULIO DE ESPAÑA MOYA